Leisure Suit Larry

Leisure Suit Larry er en serie eventyrspill skapt av Al Lowe og utgitt av Sierra On-Line. Hovedpersonen i spillene heter Larry Laffer og er en taper i 40-årene som tilbringer mye av tiden sin med å forføre attraktive damer. Som oftest uten suksess.

Larry-spillene var en av Sierras mest populære spillserier, og de er velkjente blant fans av eventyrspill også i dag. Serien stikker seg ut blant Sierras andre spill ved å være de eneste spillene selskapet laget som hadde nakenhet og sex som tema.

Spillene følger Larrys eskapader mens han prøver å overtale unge, gifteferdige damer til å ha sex med ham. En fellesnevner i spillene er Larrys utforskning av luksuriøse hotell, skip, strender, feriesteder og ofte kasinoer. Et av Larrys varemerker er hvordan han introduserer seg selv: «Hi, my name is Larry; Larry Laffer».

På grunn av spillenes innhold hadde det første og tredje spillet i serien et system som skulle sjekke alderen på spilleren. Denne sjekken bestod av en rekke spørsmål som forfatteren mente at bare voksne kunne svaret på. Mange av spørsmålene fokuserte på USA, noe som frustrerte spillere utenlands. På den andre siden hadde spørsmålene flere svaralternativer og det var enkelt å finne ut svarene med en notisblokk og litt tålmodighet. Man kunne hoppe over denne delen av spillet ved å trykke ALT-X i det første spillet og CTRL-ALT-X i det tredje.

Spillene

Leisure Suit Larry in the Land of the Lounge Lizards (1987, 1991)
Leisure Suit Larry Goes Looking for Love (in Several Wrong Places), eller Leisure Suit Larry 2 (1988)
Leisure Suit Larry 3: Passionate Patti in Pursuit of the Pulsating Pectorals (1989)
Leisure Suit Larry 4: The Missing Floppies (oppdiktet navn; spillet eksisterer ikke)
Leisure Suit Larry 5: Passionate Patti Does a Little Undercover Work (1991)
Leisure Suit Larry 6: Shape Up or Slip Out! (1993, CD-ROM-versjon i 1994)
Leisure Suit Larry 7: Love for Sail! (1996)
Leisure Suit Larry 8: Lust in Space (kansellert)
Leisure Suit Larry: Magna Cum Laude (2004)
Leisure Suit Larry: Box Office Bust

Andre produkter

 The Laffer Utilities (1992) (en parodi på Norton Utilities)
 The Official Leisure Suit Larry Book (1994) (skrevet av Al Lowe og Ralph Roberts og inneholder bakgrunnsinformasjon og guider)
 Leisure Suit Larry's Casino (1998) (Frittstående versjon av LarryLand fra ImagiNation Network og Lowes siste produkt for Sierra)

Samlinger

Flere samlinger med spillene har blitt utgitt:
 Larry 3-Pack (1991): inneholder de tre første spillene
 Leisure Suit Larry's Greatest Hits & Misses (1994): inneholder de første fem spillene på en CD-ROM, inkludert begge versjonene av Larry 1, diskettversjonen av Larry 6, Laffer Utilities og Softporn, som Larry delvis var basert på. The Official Leisure Suit Larry Book var også inkludert
 Leisure Suit Larry: Collection Series (1997): inneholder alt fra den forrige utgaven og CD-ROM-versjonen av Larry 6, en titt på Larry 7 og Larry's Big Score: Pinball
 Leisure Suit Larry: The Ultimate Pleasure Pack (2000): inneholder igjen alt fra forrige utgave, hele Larry 7 og Larry's Casino
 Leisure Suit Larry Compilation (2006): var planlagt å utgis 30. mars 2006, men ble utsatt av ukjente grunner

Eksterne lenker
 MobyGames' side for  Leisure Suit Larry-serien
 Al Lowe's Leisure Suit Larry feilsøkingsside
 Intervju med Al Lowe hos Adventure Classing Gaming
 Al Lowes Leisure Suit Larry-side

 
Videospill utviklet av Sierra Entertainment
Videospill utviklet i USA